Han var en søn af [[oberst]] [[Even Pedersen Kraft]] og hørte i sin studietid til den kreds af unge mænd, der påvirkedes af [[Ludvig Holberg]], og konkurrerede [[1738]] til den første af denne udsatte pris for smukke danske vers. Hans læredigt ''Menneskets Ufornøjelighed i sin Stand'' opnåede imidlertid hverken prisen eller æren af at blive trykt i de holbergske samlinger, men han udgav det selv mange år efter, [[1759]]. Et andet ubetydeligt didaktisk digt i [[alexandriner]]e, ''De ugifte Folks Fordele for de gifte'', skrev Kraft [[1744]], mærkelig nok oprindelig som bryllupsvers. [[1742]]-[[1743|43]] oversatte han det første par årgange af det engelske moraliserende tidsskrift ''[[The Spectator (1711)|The Spectator]]'', et af forbillederne for den populær-filosofiske og almenoplysende litteraturretning, som Holberg vakte opmærksomhed for. Krafts forsøg slog dog lige så lidt an som de tidligere oversættelser af den [[hamborg]]ske ''Patriot'' og [[Olof von Dalin]]s ''Svenske Argus'', men udmærker sig i alt fald ved et godt sprog, om ikke ved overlegen kritisk indsigt; i en note betegnes [[William Shakespeare|Shakespeares]] ''[[Othello (skuespil)|Othello]]'' som ''"en slet Tragedie, hvor helten græder for sit Tørklæde, som var stjaalet"''. Imidlertid beredte disse oversættelser vej for selvstændige danske arbejder som [[Jørgen Riis]]' danske ''Spectator'' og Holbergs ''Moralske Tanker'', begge 1744.
Personbillede_savnes Litteratur Historie